**ඉන්දියානු කොන්සියුලර් ජෙනරල් කාර්යාලය**

**හම්බන්තොට**

**\*\*\*\*\***

**මාධ්‍ය නිකුතුව**

**මහත්මා ගාන්ධිතුමාගේ 150 වන ජන්ම සංවත්සරය සැමරීම**

මහත්මා ගාන්ධිතුමාගේ 150 වන ජන්ම සංවත්සරය සැමරීම වෙනුවෙන් හම්බන්තොට ඉන්දියානු කොන්සියුලර් ජෙනරල් කාර්යාලය විසින් පසුගිය දෙවසර පුරා විවිධ වැඩසටහන් හා ක්‍රියාකාරකම් ක්‍රියාකාරීව සංවිධානය කරන ලදි. මෙම සැමරීම්හි අවසන් පියවර ලෙස හම්බන්තොට ඉන්දියානු කොන්සියුලර් ජෙනරල් කාර්යාලය විසින් ගාල්ල දිස්ත්‍රික් අන්තර් පාසල් චිත්‍ර තරඟය, මොණරාගල, මරගල ප්‍රදේශයේ රුක් රෝපණ වැඩසටහනක් සහ මොණරාගල ගෞරි දෙමළ විද්‍යාලය සහ වෙල්ලච්චි කඩේ, මදුරුකෙටිය හි “ගාන්ධි” චිත්‍රපටය තිරගත කිරීම ඇතුළු ක්‍රියාකරකම් රැසක් සංවිධානය කලේය.

මෙහි සමාරම්භක උළෙල ලෙස 2020 සැප්තැම්බර් 28 වන දින ගාල්ල දිස්ත්‍රික් අන්තර් පාසල් චිත්‍ර තරගය, ගාල්ල සිරිධම්ම විද්‍යාලයේ දී පැවැත්විණි. ගාල්ල, උඩුගම, අම්බලන්ගොඩ සහ ඇල්පිටිය අධ්‍යාපන කලාප නියෝජනය කරමින් විවිධ පාසල්වල සිසුන් 30 ක් පමණ මෙම තරඟයට ක්‍රියාකාරීව සහභාගී වූහ. ජයග්‍රාහකයන්ට කොන්සල් ජනරාල් දීපින් පී.ආර් මහතා, සිරිධම්ම විද්‍යාලයේ විදුහල්පති රවින්ද්‍ර පුෂ්පකුමාර මහතා සහ උප කොන්සල් අතුල් අගර්වාල් මහතා යන මහත්වරුන් අතින් ත්‍යාග හා කුසලාන පිරිනැමිණ..

2020 සැප්තැම්බර් 30 වන දින හම්බන්තොට ඉන්දියානු කොන්සියුලර් ජෙනරල් කාර්යාලය විසින් මොණරාගල ප්‍රදේශීය සභාව, ශ්‍රී ගෞරි දෙමළ විද්‍යාලය සහ කුම්බුක්කන ප්‍රඥ්ඥාලෝක විද්‍යාලයේ පරිසර සංගමයේ සහයෝගයෙන් රුක් රෝපණ වැඩසටහනක් සංවිධානය කළේය. එම රුක් රෝපණ උත්සවයේදී පැළ 150 ක් පමණ රෝපණය කරන ලදී. එම වැඩසටහනට සමගාමීව ශ්‍රී ගෞරි දෙමළ විද්‍යාලයේ පාසලේ සිසුන් ගුරුවරුන් සඳහා චිත්‍රපට දර්ශනයක් එදිනම පැවැත්විණි. එම චිත්‍රපටයෙහිම නැවත තිරගත කිරීමක් 2020 ඔක්තෝබර් 3 වන දින මොණරගල ප්‍රජාව වෙනුවෙන් වෙල්ලච්චි කඩේ, මදුරුකෙටිය ප්‍රදේශයේදී පැවැත්විණ.

ගාන්ධි තුමාගේ ජන්ම දිනට යෙදී ඇති ගාන්ධි ජයන්තිය සැමරීම 2020 ඔක්තෝබර් 2 වන දින ගාල්ල මහින්ද විද්‍යාලයේ දී පැවැත්වූ අතර එහිදී කොන්සල් ජෙනරාල් තුමා විසින් මහත්මා ගාන්ධිතුමාගේ පිලිරුවට මල් මාලා පළඳවා උපහාර දැක්වීය. එදිනම මහින්ද විද්‍යාලයේ සිසුන්ගේ අතින් නිමැවුන ලිපි, සිතුවම් හා කවි රැසක එකතුවකින් සම්පාදනය කරන ලද සමරු පොතක් කොන්සල් ජෙනරාල් දිපින් පී.ආර් මහතා සහ මහින්ද විද්‍යාලයේ විදුහල්පති ගාමිණි ජයවර්ධන මහතා විසින් එළිදක්වන ලදී.

මෙම සැමරීමේ තවත් අංග දෙකක් ලෙස මහත්මා ගාන්ධි තුමාගේ පරමාදර්ශ දේශීය ජනතාව අතර ව්‍යාප්ත කිරීම සඳහා සිංහලට අනුවර්තනය කරන ලද මහත්මා@ගාන්ධි.Com නමින් වේදිකා නාට්‍යයක් 2020 ඔක්තෝබර් 06 දින රබීන්ද්‍රනාත් තාගෝර් අනුස්මරණ ශ්‍රවණාගාරයේදී වේදිකා ගතවීමට හා 2020 ඔක්තෝබර් 09 වන දින හම්බන්තොට දිස්ත්‍රික්කයේ සාම පාගමනක් පැවැත්වීමට සැලසුම් කර තිබුණි. . කෙසේ නමුත්, කොරෝනා උවදුර ශ්‍රී ලංකාවේ ප්‍රදේශ කිහිපයක නැවත ව්‍යාප්තවීමට ආරම්භවීමත් සමග හම්බන්තොට ඉන්දියානු කොන්සියුලර් ජෙනරල් කාර්යාලය මහජනතාවගේ ආරක්ෂාව සහ සෞඛ්‍යය පිළිබඳ සැලකිලිමත් වෙමින් මෙම ක්‍රියාකාරකම් කල් දැමීමට තීරණය කළේය.